Source: http://systemmedia.hu/jogi-munkajogi-online-kepzesek/
Timestamp: 2017-06-26 18:59:31+00:00

Document:
Jogi-Munkajogi online képzések | System Media
Ezen az oldalon a tantermi képzéseink kép-, hang- és szakmai anyagaiból készült online képzéseinket találja.
Kattintson az Önt érdeklő címre és lenyílik a képzés tájékoztatója!
A fizetési meghagyásos és polgári peres eljárás a hatékony végrehajtás tükrében - Buktatók és gyakorlat tanácsok - Online képzés a PKKB csoportvezető bírójával
AJÁNLÓ: A cégek, magánszemélyek alapvető igénye, hogy minél hamarább, hatékonyabban tudják követeléseiket érvényesíteni. Ennek feltétele, hogy gyorsan jussanak jogerős, végrehajtható határozatokhoz. Azt ezt akadályozó eljárásjogi hibákról, segítő eljárásjogi megoldásokról ad a PKKB csoportvezető, címzetes törvényszéki bírója gyakorlat orientált segítséget. ELŐADÓNK: Fónyiné dr. Kazareczki Andrea csoportvezető, címzetes törvényszéki bíró, Pesti Központi Kerületi Bíróság
TÉMAKÖRÖK: Jogi képviseleti meghatalmazás elektronikusan és papír alapon ▪ Az illetéklerovás „rejtelmei” ▪ A fizetési meghagyásos kérelem gyakori hibái ▪ Példák, tippek megoldások ▪ Ellentmondás vagy sem, érdemi nyilatkozat vagy sem? ▪ Mi a következménye a perben? ▪ Perré alakult-e vagy sem az eljárás? ▪ A részjogerő jelentősége, hogyan lehet „hozzájutni” ▪ A kézbesítési vélelem és megdöntése, hatása a végrehajtásra – bírói gyakorlat ▪ Az elutasított fizetési meghagyás iránti kérelem hatályának fenntartása, gyakori hibák a perré alakuló eljárásban ▪ Perújítás jogerős fmh ellen – az önhiba bírói megítélése ▪ Perré alakulás után „alperescsere” ▪ A „kérem a tárgyalást távollétemben megtartani” nyilatkozat „veszélyei” ▪ A hiányzó vagy kevés illetékkel kapcsolatos bírói gyakorlat ▪ Jogerős fizetési meghagyás után szerződés érvénytelenségi per ▪ A perújítás elhatárolása a végrehajtás megszüntetési pertől és a végrehajtási lap visszavonásától, a jogerősítő záradék törlésétől ▪ Az ideiglenes intézkedés és a biztosítási intézkedés elhatárolása ▪ Fedezetelvonás esetén a végrehajthatóság biztosítása ▪ Az elévülés veszélyei, elkerülése az új Ptk tükrében ▪ Az elektronikus polgári eljárás “szigora”, előnyei, és veszélyei.
A fizetesi meghagyasos es polgari peres eljaras a hatekony vegrehajtas tukreben from System Media Kft. A szellemi alkotások jogai - Jogvédelem a gyakorlatban - Online képzés a FT tanácselnök bírójával
AJÁNLÓ: Képzésünkben a Fővárosi Törvényszék szellemi alkotásokra specializálódott tanácselnök bírája jogászok és nem jogászok számára igyekszik bemutatni azokat a szellemi alkotásokkal kapcsolatos jogokat, amelyek bármely vállalkozást mindennaposan érintenek, hasznos tanácsokat ad arról, hogy mi a teendő e jogok sérelme esetén, ítélkezési tapasztalatán keresztül mutatja be a jogvédelem gyakorlati problémáit, tanácsokkal szolgál a jogérvényesítés gyorsabbá, hatékonyabbá, eredményesebbé tételéhez.
ELŐADÓNK: Dr. Csóti Tamás tanácselnök, Fővárosi Törvényszék
Az új Polgári törvénykönyv személyiségi jogi, kártérítési újdonságai - Online jogi képzés dr. Kerepesy Krisztián bíróval
AJÁNLÓ: 2014. március 15-én befejeződött a “magánjogi rendszerváltozás”, azaz hatályba lépett az új Polgári Törvénykönyvről szóló 2013. évi V. tv.és végrehajtási jogszabályai. A képzés célja, hogy jogászoknak és nem jogászoknak bemutassa ennek a törvénynek a legfontosabb változásait, újításait, amelyek a személyiségi jogokkal és a szerződésen kívüli valamint szerződésszegéssel okozott kártérítéssel kapcsolatosak.
ELŐADÓNK: Dr. Kerepesy Krisztián bíró Pesti Központi Kerületi Bíróság
Birtokvédelem a bírósági gyakorlat tükrében - Online jogi képzés a PKKB bírójával
AJÁNLÓ: Ha a birtokost birtokától jogalap nélkül megfosztják, vagy birtoklásában zavarják, birtokvédelem illeti meg. A jegyző hatáskörébe tartozó birtokvédelmi eljárásról szóló 17/2015. (II. 16.) Korm. rendelet alapjaiban változtatta meg a birtokvédelmi eljárásra vonatkozó rendelkezéseket. A rendelet számos kérdést megválaszolatlanul hagy, melyekre a bírósági gyakorlat tükrében ad válaszokat szakértő előadón.
ELŐADÓNK: Dr. Váczi Judit bíró Pesti Központi Kerületi Bíróság
TÉMAKÖRÖK: Mi a birtok? Ki a birtokos? Milyen jogai és kötelezettségei vannak és kivel szemben ▪ A birtokvédelem a régi és új Ptk.-ban (mi változott és mi nem) ▪ A birtokvédelem 3 eszköze ▪ A birtokvédelem változása, ahogy az élet hozza ▪ Jogalap nélküli birtoklás
AJÁNLÓ: A bizalmi vagyonkezelési szerződések (trust) létrehozását a 2014. március 15-óta hatályos 2013. évi V. törvény, az új Polgári Törvénykönyv vezette be magyar jogrendszerbe.Ma már több, kontinentális jogrendet alkalmazó országban is lehet trustot létrehozni és a magyar gazdasági életben is megjelent az igény a rugalmasan alkalmazható bizalmi vagyonkezelői jogviszony szabályozására.Előadóink gyakorlatorientáltan ismertetik a lehetőségeket, a hatályos jogszabályokat.
AJÁNLÓ: Az új Kbt. lényegesen megváltoztatta a kizáró okok és alkalmassági feltételek igazolásának módját. Az ajánlatban az egységes európai közbeszerzési dokumentumot (ESPD) kell benyújtani, melyben arról kell nyilatkoznia a gazdasági szereplőnek, hogy nem tartozik a Kbt-ben szereplő kizáró okok hatálya alá, valamint teljesíti az ajánlatkérő által előírt alkalmassági követelményeket. Az ESPD kitöltése komoly előkészületet és gondos odafigyelést igényel. A 2016. június 21-i konferenciánkból készült online képzés keretében előadóink körbejárják a kitöltés, az értelmezés és a hiánypótlás kérdéseit, segítve ezzel a gazdasági szereplőket, ajánlattevőket és az ajánlatkérőket is.
TÉMAKÖRÖK: Egységes Európai Közbeszerzési Dokumentum kitöltése ▪ Hasznos tanácsok ajánlatkérők és ajánlattevők számára a Dokumentum értelmezésével, hiánypótlásával kapcsolatban ▪ Nyilatkozati elv alkalmazása közösségi és nemzeti rezsimben ▪ E-certis és az elektronikus adatbázisok ▪ Kizáró okok és alkalmasság igazolása
Ingatlanjog - Az ingatlan bérbeadásból származó gyakorlati problémák és megoldásuk - Online jogi képzés dr. Fónyiné dr. Kazareczki Andrea címzetes törvényszéki bíróval
AJÁNLÓ: Minden szerződés annyit ér, amennyit betartanak belőle, de ha már jogvita van, a leírt szövegnek nagyon nagy a jelentősége. Előadónk tapasztalata, hogy nem minden bérbeadással foglalkozó jogász van tisztában minden jogi problémával, hiszen nem lenne akkor annyi peres eljárás. A cél nem elméleti “oktatás”, kizárólag gyakorlati tapasztalatok, a perekből leszűrhető szerződési hiányosságok, ezek elkerülése, a végrehajtási nehézségek megkönnyítése.
ELŐADÓNK: Fónyiné dr. Kazareczki Andrea csoportvezető, címzetes törvényszéki bíró, Pesti Központi Kerületi Bíróság
Kötelmi jog, szerződések joga az új Polgári törvénykönyvben - Online képzés dr. Kerepesy Krisztián bíróval
AJÁNLÓ: Képzésünk a Polgári törvénykönyv egyik legtöbbet forgatott jogterületével kapcsolatban, a kötelmi jog és azon belül különösen a szerződésekre vonatkozó szabályozáshoz ad segítséget.
Társasági jog, cégjogi változások az új Ptk.-ban - Online jogi képzés
AJÁNLÓ: A parlament 2016. június 13-án elfogadta a polgári törvénykönyvet (Ptk.) módosító salátatörvényt. Az új Ptk. alapjaiban változtatja meg a társasági jog és a cégjog szabályait. Előadónk kiemeli a gazdasági társaságok szervezetének és működésének változásait, valamint hogy hogyan érinti az új törvény a cégek működését.
ELŐADÓNK: Dr. Metzinger Péter ügyvéd, egyetemi docens, Corvininus Egyetem
A munkaviszony létesítése, megszüntetése, munkaügyi perek - Online jogi képzés az FKMB bírójával
AJÁNLÓ: Az előadás gyakorlati példákkal szemléltetve foglalkozik azzal, hogy a munkaviszony létesítése során milyen tartalmi elemeket érdemes szabályozni, milyen munkaszerződést kössenek a felek. A munkaszerződés módosításának bírósági esetjogán keresztül bemutatjuk, hogy miként módosítható a munkaszerződés, mikor állapítható meg, hogy írásba foglalás nélkül módosult például a munkakör vagy a munkabér. Továbbá az előadás bemutatja a munkaviszony megszüntetés legújabb bírói gyakorlatát figyelemmel a Kúria döntéseire, az alkalmazandó kollégiumi véleményekre, a joggyakorlat-elemző csoportok összefoglaló véleményeire, és az alsóbb szintű bíróságok gyakorlatára is. Kitérünk a munkaügyi perek mindennapos kérdéseire, a bizonyítási kötelezettségre és nehézségekre is.
ELŐADÓNK: Dr. Sívó-Darás Orsolya bíró, Fővárosi Közigazgatási és Munkaügyi Bíróság
Ellenőrizzen legálisan! - Munkahelyi adatkezelési szabályok, adatvédelem - A munkáltató és munkavállaló jogai és kötelezettségei - Jogi online képzés
AJÁNLÓ: Képzésünket ajánljuk:
ELŐADÓNK: Dr. Kulisity Mária bíró, Fővárosi Munkaügyi Bíróság
Munkaidő, pihenőidő és a munka díjazása – Miért és mennyit kell fizetni munkaviszonyban? - Online képzés dr. Kártyás Gáborral
AJÁNLÓ: Nincs a munka világának annyi kérdést, ellenérzést felvető területe, mint a munkaidő meghatározása, és az azért fizetett, vagy éppen nem fizetett díjazás kérdése. A hatékony munkavégzés elengedhetetlen feltétele a munka- és a pihenőidő helyes arányának megállapítása. Előadóink gyakorlati oldalról közelítik meg a témát, és válaszolják meg a felvetődött kérdéseket.
ELŐADÓINK: Dr. Kártyás Gábor munkajogász Opus Simplex Kft.
TÉMAKÖRÖK: A munkaidő mértéke: teljes és részmunkaidő ▪ Hogyan kell beosztani a munkaidőt? ▪ A munkaidőkeret: hogyan hozzuk ki belőle a legtöbbet? ▪ A kötelező pihenőidők szabályos beosztása ▪ A rendkívüli munkaidő típusai és elszámolásuk ▪ Fizetett és fizetés nélküli szabadság ▪ A munkaidő nyilvántartása ▪ Mit tartalmazzon a munkaszerződés a munkabérről? ▪ Az alapbér és a minimálbér ▪ A kötelező bérpótlékok rendszere ▪ Lehetőségek a bérpótlékok meghatározására ▪ Levonás a munkabérből ▪ A jogalap nélküli munkabér visszakövetelése ▪ Elszámolási kérdések
Kiszervezés, munkaerő-kölcsönzés, létszámleépítés, átszervezés - Online munkajogi képzés az FKMB bírójával
AJÁNLÓ: Az előadás gyakorlati példákkal szemléltetve foglalkozik a munkáltató saját szervezetét érintő döntési jogaival, lehetőségeivel és ezen döntések munkajogi következményeivel. Valamely tevékenység kihelyezése, az úgynevezett outsourcing milyen szerződésekkel valósulhat meg, miként biztosítható a további kontroll és mikor valósul meg munkajogi jogutódlás. A képzés részletesen bemutatja a munkaerő-kölcsönzés, mint hárompólusú jogviszony törvényi szabályait és bírói gyakorlatát, a kölcsönbeadó és a kölcsönvevő közötti jogviszonyt, a munkáltatói jogok és kötelezettségek megoszlását. Végül az átszervezés és a létszámcsökkentés, csoportos létszámcsökkentés kérdéseire is kitérünk és bemutatjuk az e tárgyban született széleskörű esetjogot.
ELŐADÓINK: Dr. Kulisity Mária bíró, Fővárosi Közigazgatási és Munkaügyi Bíróság
Az elektronikus per (e-per) - Hivatali kapu - Létesítés, űrlapok, dokumentumkezelés - Online képzés
AJÁNLÓ: A 2016. július 1-jét követően indult ügyekben a hatóságoknak és jegyzőknek a bírósággal elektronikus úton kell tartaniuk a kapcsolatot. A képzés a hatóságokat és jegyzőket e körben terhelő kötelezettségeket és gyakorlati tennivalókat mutatja be.
Az elektronikus per (e-per) - Jogszabályi háttér - Gyakorlati bemutató - Online képzés
AJÁNLÓ: 2016. január 1. napján részben hatályba lépett a bizalmi szolgáltatásokról szóló 2015. évi CCXXII. tv., ami 2016. július 1. napjával jelentősen módosítja az elektronikus aláírások jogát (hatályon kívül helyezve egyidejűleg a korábbi, elektronikus aláírásról szóló 2001. évi XXXV. törvényt).
Csőd- és felszámolási eljárás gyakorlata - Online követeléskezelési képzés
AJÁNLÓ: A csőd-és felszámolási eljárások témájának aktualitását a gazdasági helyzet következtében fizetésképtelen cégek számának emelkedése generálja. A folyamatosan változó jogszabályi háttér gyakorlati alkalmazását kísérlik meg bemutatni az előadóink a mindennapi jogalkalmazás során felmerülő tipikus problémák bemutatásával. Az előadás segítséget nyújthat a gazdasági élet szereplőinek a törvény útvesztőjében való eligazodáshoz.
Dr. Metzinger Péter ügyvéd, egyetemi docens, Corvinus Egyetem
A közszférában dolgozók munkaviszonyának megszüntetése, a fegyelmi felelősség szabályai - Online jogi képzés
AJÁNLÓ: Online képzésünk bemutatja a közszféra területén dolgozók munkaviszonyának megszüntetése kapcsán érvényesülő általános és speciális szabályokat. Külön foglalkozunk a bizalmatlanság és a méltatlanság jogi szabályozásával, bírói gyakorlatával. Kitérünk a nem megfelelő munkavégzés esetén célszerű eljárásra, az ezen alapul megszüntetési indok bizonyítására. Ismertetjük a vétkes kötelezettségszegés felmerülésekor követendő fegyelmi eljárás lényeges szabályait, a büntetéseket.
ELŐADÓNK: Dr. Kulisity Mária bíró Fővárosi Közigazgatási és Munkaügyi Bíróság
Munkahelyi szankciók, kárigények a munkavállalóval szemben, bírói gyakorlat - Online jogi képzés dr. Kártyás Gáborral és az FKMB bírójával
AJÁNLÓ: Nem lehet egyetlen hibáért megválni egy egyébként jó dolgozó munkavállalótól. El kell fogadnunk, hogy esetenként még a precíz emberek is hibázhatnak. De melyik a megfelelő fegyelmezési eszköz? Mire ad lehetőséget a Munka Törvénykönyve? Az előadás bemutatja a munkavállaló nem megfelelő munkavégzése esetén alkalmazható munkajogi szankciórendszert és ennek alkalmazási szabályait, valamint ezek bírói gyakorlatát.
AJÁNLÓ: A tagállami jogalkotó és jogalkalmazó szervek kötelesek tiszteletben tartani az európai jog előírásait. E kötelezettség ellenére – nem is ritkán – előfordul, hogy akár a magyar jogalkotó (pl. Országgyűlés), akár a jogalkalmazó (pl. NAV, Kúria) megsérti a magánszemélyek európai alanyi jogait (pl. a felszámított Áfa levonásba helyezésének jogát). Az előadás azt tekinti át – elméleti és gyakorlati oldalról egyaránt -, hogy az efféle jogsértések miként orvosolhatóak, a sérelmet szenvedett fél miként tudja vonatkozó jogait (így kártérítési igényét) kikényszeríteni a magyar közhatalommal szemben.

References: Bíróság

 Bíróság

 Bíróság

 Bíróság

 Kúria 
 Bíróság

 Bíróság

 Bíróság

 Bíróság